en tr it nl hbs_lat en nl af nl af af af af af af af af de nl nl en tr it nl hbs_lat
Tjirp! 24 April 2018 | Tjirp!
Die herfs is hier en dit beteken een ding: dis amper tyd vir Minibos!
‘n Naweek tjokkenblok vermaak van 11-13 Mei
Hierdie jaar is dit egter nie net Minibos op Vrydag, 11 Mei, op die vermaakkalender daardie naweek nie. Saterdag, 12 Mei, is dit ook die adrenalienbelaaide Kishugu Laeveld Lugskou, en Sondag, 13 Mei, is dit die immergewilde Sappi Moedersdagkonsert in die Laeveld Botaniese Tuin se beurt.
Drie goeie redes om lief te wees vir die Laeveld – én jy kan groot pryse wen! Al wat jy moet doen is om in te skryf vir die Lief die Laeveld-kompetisie om ‘n kans te staan om akkommodasie vir twee mense in Nelspruit Town Lodge te wen. Daar is ook twee BBP-kaartjies na Minibos waar die wenner die Kishugu-vlieëniers sal ontmoet; twee BBP-kaartjies na die Kishugu Laeveld Lugskou sowel as ‘n helikopterrit, en twee BBP-kaartjies na die Sappi Moedersdagkonsert wat ‘n piekniek en wyn insluit. Nóg ‘n gelukkige wenner kan ook ‘n geskenkbewys ter waarde van R1 500 van i’Langa-winkelsentrum inpalm.
Al wat jy moet doen is om die inskrywingsvorm in te vul. Die wenner word met ‘n gelukkige trekking bepaal. Doen dit sommer onmiddellik!
Klik hier om in te skryf
Bespreek jou produksiekaartjies vir Innibos heel eerste
Tjirp-lede kry die kans om reeds op Woensdag, 2 Mei, kaartjies by Computicket vir die Innibos-produksies te bespreek. Kaartjieverkope vir die res van die publiek open eers twee dae later op 4 Mei. Hoewel die program eers by Minibos amptelik bekendgestel word, kan jy dit nou reeds gaan bekyk op ons webwerf by innibos.co.za. Jy kan die volledige program ook aflaai, die skakel verskyn hieronder. Vanjaar is dit werklik ‘n propvol program met iets na elke smaak en vir elke ouderdom – van musiek, toneel, kunsuitstallings tot boeke! Gebruik sommer die komende lekker langnaweek om die program van hoek tot kant deur te gaan.
Klik hier om die volledige program af te laai!
Die heel belangrikste is om hierdie kode te gebruik wanneer jy as Tjirp-lid kaartjies bespreek op 2 en 3 Mei:
Daar is verskeie debuutproduksies, waaronder die musiekteater Uit die bloute met gedigte en verhale van Eugène Marais; die drama Soebatsfontein met SandraPrinsloo en Franci Swanepoel; Kleedkamer Blues met onder andere De Klerk Oelofse en Wessel Pretorius; 3 Susters met Margit Meyer-Rödenbeck, Lizz Meiring en Nicole Holm, en die komedie Anti Pohl met Sorina Erasmus en Cobus Venter.
Maar daar is nog veel meer … sterkte met al die keuses! Dit is tog lekker om só saam met Innibos te rol!